 Ndị Ikpe 12  Ndị Ifrem wee zukọta ma gafere nebe ugwu wee sị Jefta: Gịnị mere i ji gaa buso ụmụ Amọn agha, ị kpọghị anyị ka anyị soro gị gaa? Anyị ga-agbakọta gị na ụlọ gị ọkụ.Ma Jefta gwara ha, sị: Mụ na ndị m na ụmụ Amọn sere ezigbo okwu. M wee kpọọ unu ka unu nyere m aka, ma unu azọpụtaghị m naka ha.Mgbe m hụrụ na unu abụghị ndị nzọpụta, m kpebiri itinye mkpụrụ obi m nihe ize ndụ ma gaa buso ụmụ Amọn agha. Jehova wee nyefee ha naka m. Gịnịzi mere unu ji bịa imegide m taa ibuso m agha?Jefta kpọkọtara ndị Gilied niile ozugbo wee buso Ifrem agha; ndị Gilied wee gbuo ndị Ifrem, nihi na ha sịrị: Ndị si nIfrem gbapụ ka unu bụ, unu Gilied, unu si netiti Ifrem, netiti Manase.Gilied wee buru ndị Ifrem ụzọ weghara ebe ndị a na-eji ụkwụ agafe osimiri Jọdan; o wee ruo na mgbe ndị Ifrem ndị na-agba ọsọ sịrị: Ka m gafere, ndị Gilied na-asị onye ọ bụla nime ha: Ị bụ onye Ifrem? Ọ bụrụ na ọ sị: Ee e!ha asị ya: Biko, kpọgodị Shibolet. Onye ahụ asị: Sibolet, nihi na ọ gaghị akpọtali okwu ahụ. Ha na-ejide ya ma gbuo ya nebe ndị a na-eji ụkwụ agafe osimiri Jọdan. Ndị nwụrụ mgbe ahụ nime ndị Ifrem wee bụrụ puku mmadụ iri anọ na abụọ.Jefta wee kpee Izrel ikpe ruo afọ isii, e mesịa, Jefta onye Gilied nwụrụ, e wee lie ya nobodo ya nke dị na Gilied.Mgbe ọ nwụsịrị, Ịbzan onye Betlehem malitere ikpe Izrel ikpe.O wee mụọ ụmụ ndị ikom iri atọ na ụmụ ndị inyom iri atọ. O wee zipụ ndị ozi, ha wee si nagbụrụ ndị ọzọ lụtara ụmụ ya ndị ikom ụmụ nwaanyị iri atọ. O wee kpee Izrel ikpe ruo afọ asaa.Ịbzan wee nwụọ, e wee lie ya na Betlehem.Mgbe ọ nwụsịrị, Ilọn onye Zebulọn malitere ikpe Izrel ikpe. O wee kpee Izrel ikpe ruo afọ iri.Ilọn onye Zebulọn wee nwụọ, e wee lie ya nAịjalọn nke dị nala Zebulọn.Mgbe ọ nwụsịrị, Abdọn nwa Hilel onye Piratọn malitere ikpe Izrel ikpe.O wee mụọ ụmụ ndị ikom iri anọ na ụmụ ụmụ iri atọ bụ ndị na-agba ịnyịnya ibu iri asaa tojuru etoju. O wee kpee Izrel ikpe ruo afọ asatọ.Abdọn nwa Hilel onye Piratọn wee nwụọ, e wee lie ya na Piratọn nke dị nala Ifrem, nugwu ndị Amalek. 